
Da li je vezanje ruku iznad pupka novotarija? Kako treba stojati u namazu: skupljenih ili raširenih nogu, i da li su oni koji u namazu stoje raširenih nogu sljedbenici kakve ***[sekte](https://pitajucene.com/search/sekt/questions/ "Pretraži pitanja o sektama")***?


* 
* 
* 
* 
* 
* 
* 

 
Da li je vezanje ruku iznad pupka novotarija?

Kada je riječ o predanjima koja govore o stojanju u namazu, autentična predanja odnose se na ***[namaz](https://pitajucene.com/search/Namaz/questions/ "Pretraži pitanja o namazu")*** u džematu, ali nema razlike između zasebnog i zajedničkog namaza: položaj tijela, pa i stopala uvijek je isti. Buharija je zabilježio da je Enes, radijallahu anhu, pripovijedao da su ***[ashabi](https://pitajucene.com/search/ashab/questions/ "Pretraži pitanja o ashabima")*** u namazu spajali rame s ramenom, a stopalo sa stopalom. U drugom predanju Nu’man b. Bešir ovo preciznije objašnjava govoreći da su ashabi spajali članak uz članak. (Buharija i Ebu Davud.)  

Prema tome, čovjek će stati uširinu svojih kukova, ne šireći noge prekomjerno niti ih suviše skupljajući, jer bi se i na jedan i na drugi način otežalo duže stojanje u namazu. Ujejne b. Abdurrahman kaže da je bio sa svojim ocem u džamiji pa su vidjeli čovjeka koji je mnogo skupio noge u namazu, za šta ga je Abdurrahman ukorio: “Vidio sam osamnaest Poslanikovih, ﷺ, ashaba u ovoj džamiji, ali nijedan od njih nikada nije takvo nešto činio.”(Ibn Ebu Šejbe, sa ispravnim lancem prenosilaca.)  

Kada je riječ o tome gdje treba vezati ruke u namazu, islamski učenjaci imaju različita mišljenja. Najispravnije je da treba stavljati desnu ruku po lijevoj na prsa, kako stoji u hadisima koji su slabi ali podupiru jedni druge, a bilježe ih Ahmed i Ibn Huzejme. Vezanje ruku na pupku, odnosno ispod pupka nije utemeljeno u vjerodostojnom sunnetu, iako, neki islamski učenjaci zastupaju ovaj stav. (Ko želi opširniji odgovor po ovom pitanju neka pogleda knjigu: *Svojstva* *Poslanikovog**,* *sallallahu* *alejhi* *ve* *sellem**,* *namaza**,* str. 118-125.) Oni koji šire noge u namazu u širini ramena nisu pripadnici nikakve ***[sekte](https://pitajucene.com/search/sekt/questions/ "Pretraži pitanja o sektama")***. Oni su naša braća muslimani o kojima su izrečene brojne neistine.  

Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


